**О Д Г О В О Р**

на пратеничко прашање од пратеникот Горан Сугаревски поставено

на 53-та седница на Собранието на Република Македонија

одржана на 4 мај 2009 година

 Екстерното оценување на знаењата на учениците во основното и средното образование на крајот на учебната година овозможува да се развие одржлив систем на вреднувања на постигнувањата на учениците во основното и средното образование преку екстерна и објективна проверка на нивните стекнати занења, вештини и компетенци. Имено, Министерството за образование и наука подготви и усвои Правилници за начинот и постапката за екстерно проверување на постигањата на учениците и тоа од четврто до девето одделение во основното образование тестирањето ќе се реализира по пат на пополнување на тестови на принципот "лист-пенкало" додека во средното образование тестирањето на учениците ќе се одвива преку стандардизирани тестови во електронска форма. Имајќи ги предвид недоследностите и слабостите во оценувањето на постигањата на учениците во нашата земја, како и позитивните искуства во развиените земји, произлезе потреба да се бараат модели за пообјективно оценување. Со воспоставување на системот на проверка на знаењето на учениците со што ќе се оценува објективноста на оценувањето и професионалноста на наставниците, има за цел да ги лоцира позитивните и негативните сосстојби во основното и средното образование за да може она што е позитивно да се унапреди, а слабостите во начинот и методите на планирањето, изведувањето на наставата, како и во оценувањето на учениците да се елиминира. На овој начин ќе се надминат состојбите кога наставниот кадар е препуштен самиот на себе да одредува критериуми и стандарди во оценувањата на знаењата на учениците, ќе се воспостави валиден критериум во напредувањето на наставниците во кариерата, и показател за квалитет на наставниот кадар во едно училиште. Со оглед на тоа дека екстерното оценување ќе биде спроведено под еднакви услови и изградени критериуми во сите основни и средни училишта на територијата на Република Македонија се елиминира можноста за разни влијанија и манипулации, а ќе придонесе за заштита на интегритетот на наставниците во текот на нивната работа и креирање на национални стандарди во оценувањето.